भिवंडी इमारत दुर्घटनेतील मृतांचा आकडा वाढला; अजूनही शोध सुरूच

मुंबई : भिवंडीत शनिवारी दोन मजली इमारत कोसळून ४ जणांचा मृत्यू झाला असून सात जण अजूनही अडकल्याची भीती आहे. अडकलेल्यांना वाचवण्यासाठी गेल्या २० तासांपासून बचावकार्य सुरू आहे. आतापर्यंत १४ जणांना सुखरूप बाहेर काढण्यात आले असून त्यापैकी ७ जणांना किरकोळ दुखापत झाली असून त्यांच्यावर रुग्णालयात उपचार सुरू आहेत.

अग्निशमन दल, पोलीस, टार्गेट डिझास्टर रिस्पॉन्स फोर्स (TDRF) आणि राष्ट्रीय आपत्ती प्रतिसाद दल (NDRF) च्या पथके ढिगाऱ्यात अडकलेल्या लोकांना बाहेर काढण्यासाठी घटनास्थळी हजर आहेत. आतापर्यंत दोन मुलांसह १४ जणांना वाचवण्यात यश आले आहे.

#UPDATE | Death toll rises to 4 in the Bhiwandi building collapse incident in Thane, Maharashtra. Further rescue operations are underway: Thane Municipal Corporation
— ANI (@ANI) April 30, 2023

ही घटना शनिवारी दुपारी दोन वाजता वलपाडा परिसरातील वर्धमान कंपाऊंडमध्ये घडली. नवनाथ सावंत (२९), ललिता रवी महतो (२६) आणि पाच वर्षांची सोना मुकेश कोरी अशी मृतांची नावे आहेत.

जखमींना शनिवारी इंदिरा गांधी रुग्णालयात हलवण्यात आले आहे. इमारत कोसळून जखमी झालेल्यांची महाराष्ट्राचे मुख्यमंत्री एकनाथ शिंदे यांनी रुग्णालयात जाऊन भेट घेतली. त्यांनी मृतांच्या नातेवाईकांना प्रत्येकी ५ लाख रुपयांची मदत जाहीर केली आहे.

CM Ekntha Shinde on the Bhiwandi Incident#EknathShinde #shiveena #CM #BhiwandiBuildingCollapse pic.twitter.com/iS6dt6A3yC
— Kumar Ankit (@Kumar_Ankit03) April 30, 2023